CELEX: 32016R0302
Language: et
Date: 2016-02-25 00:00:00
Title: Komisjoni rakendusmäärus (EL) 2016/302, 25. veebruar 2016, teatavate kaupade klassifitseerimise kohta kombineeritud nomenklatuuris

4.3.2016   
            
            
               ET
            
            
               Euroopa Liidu Teataja
            
            
               L 58/21
            
         KOMISJONI RAKENDUSMÄÄRUS (EL) 2016/302,
   25. veebruar 2016,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel teatava perioodi vältel vastavalt määruse (EMÜ) nr 2913/92 (2) artikli 12 lõikele 6. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolm kuu vältel pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. veebruar 2016
      
         
            Komisjoni nimel
         
         
            presidendi eest
         
         
            maksunduse ja tolliliidu peadirektor
         
         Stephen QUEST
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Toode on plastist joonistustahvel mõõtmetega ligikaudu 31 cm × 32 cm, millel on hele kihtidena asetatud plastist magnetpind joonistamiseks ja kustutamiseks. Pinda ümbritseb ja hoiab koos plastraam.
                  Tahvli külge on nööriga kinnitatud metallotsaga plastist joonistuspulk, millega saab tahvli pinnale vajutades selle magnetilise omaduse tõttu tekitada pilte, tähti jne. Plastraami on lahtiselt paigutatud neli väikest plastist magnettemplit, millega saab tahvli pinnale tembeldada kujutisi.
                  Kustutamine toimub pealmise plastkihi tõstmise teel. Mehhanism pealmise kihi tõstmiseks on joonistustahvli allääre sisse ehitatud ja see katkestab magnetilise toime.
                  Toode on kavandatud lastele meelelahutuseks.
                  Vt pilt (1).
               
               
                  9503 00 95
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3 a, 3 b ja 6 ning CN-koodide 9503 00 ja 9503 00 95 sõnastusega.
                  Toodet ei või klassifitseerida rubriiki 9610 kui tahvlit kirjutamiseks või joonistamiseks, kuna toodet ei saa kasutada kirjutamiseks või joonistamiseks krihvlite, kriitide, vildist või kiududest otsaga markeritega (vt ka HSi selgitavad märkused, rubriik 9610).
                  Tootel on rubriiki 9503 kuuluvate mänguasjade omadused. Kuna toote kõige täpsem kirjeldus on esitatud rubriigis 9503, ei või toodet samuti klassifitseerida rubriiki 3926 kuuluvaks muuks plastist tooteks.
                  Toode koosneb üldreeglis 3 b osutatud erinevatest materjalidest või komponentidest (kombineeritud toode). See koosneb plastist ja magnetilisest pinnast, mis koos moodustavad praktiliselt lahutamatu terviku (vt ka HSi selgitavad märkused üldreegli 3 b tõlgendamise kohta, (IX)).
                  Raam ja pealispind on valmistatud plastist. Plastosad on domineerivad ja annavad tootele selle põhiomadused klassifitseerimise üldreegli 3 b tähenduses.
                  Seega tuleb toode klassifitseerida CN-koodi 9503 00 95 alla kui muu plastist mänguasi.
               
            
         (1)  Pilt on üksnes illustreeriv.